TROP2

TROP2 on geeni TACSTD2 kodeeritav imetajarakkude plasmamembraanis paiknev valk. Valgu jaoks on kasutusel mitu täisnime, sealhulgas trofoblastide rakupinna antigeen 2 (ingl k trophoblast cell-surface antigen 2) ja vähiga seotud kaltsiumisignaali muundur 2 (ingl k tumor-associated calcium signal transducer 2). Inimese TROP2 koosneb 323 aminohappest ja selle molekulmass on ligi 35 kDa, kuigi see võib olla suurem glükosüülimise tulemusena. TROP2 signaalirajad on põimunud Ca2+ rakusiseste signaaliradadega. Lisaks on näidatud, et TROP2 funktsioneerimine on seotud mitmete teiste rakusiseste sekundaarsete virgatsainete jm efektoritega, näiteks fosfatidüülinositool-4,5-bisfosfaat (PIP2), proteiinkinaas C (PKC), klaudiin, tsükliin D, beeta-kateniin, mitogeenide aktiveeritavad kinaasid (MAPK). TROP2 tase on kõrge trofoblastides (platsentas) ja loote mõnedes kudedes. Raseduse konteksti väliselt on valgu ekspressioonitase täiskasvanud inimeste tervetes kudedes suhteliselt madal, kuid suureneb oluliselt mitmete vähkkasvajate puhul (sh eesnäärmevähis, kopsuvähis ja rinnavähis). Vähi arengu seisukohalt võib TROP2 omada olulist rolli metastaaside tekkes, kuna valk on seotud rakkude liikuvuse ja kinnituvuse tagamisega. Samuti on kirjeldatud TROP2 seost rakutsükli reguleerimisega. TROP2 võib vaadelda vähi ravimiresistentsust käivitava faktorina: muuhulgas on näidatud TROP2 taseme tõusu hormoonravimi tamoksifeeni suhtes resistentsetes rinnavähi rakkudes ning ka sihtmärkravimi gefitiniibi suhtes resistentsetes kopsuvähi rakkudes. Samas kasutatakse TROP2 taseme suurenemist vähirakkude pinnal ära omakorda sihtmärkravi eesmärgil. TROP2 vastast antikeha sisaldavad antikeha-ravimi konjugaadid (nt satsitusumab govitekaan) seostuvad vähirakkude pinnal selektiivselt TROP2 külge ning suunatakse vähirakku. Seejärel saab vabaneda antikehaga algselt ühenduses olev tsütotoksiline molekul, mis põhjustab rakusurma (näiteks govitekaan inhibeerib DNA parandamise eest vastutavat ensüümi topoisomeraas 1). Ameerika Ühendriikide Toidu- ja Ravimiamet kiitis heaks satsitusumab govitekaani kasutamist metastaatilise rinnavähi ja metastaatilise uroteliaalse vähi ravis 2021. aastal. Mitmed samal põhimõttel töötavad antikeha-ravimi konjugaadid läbivad 2023. aasta keskpaiga seisuga kliinilisi uuringuid. Liu, Xinlin; Deng, Junwen; Yuan, Yang; Chen, Wujun; Sun, Wenshe; Wang, Yanhong; Huang, Haiming; Liang, Bing; Ming, Tao; Wen, Jialian; Huang, Binghuan; Xing, Dongming (1. november 2022). "Advances in Trop2-targeted therapy: Novel agents and opportunities beyond breast cancer". Pharmacology & Therapeutics (inglise). 239: 108296. DOI:10.1016/j.pharmthera.2022.108296. ISSN 0163-7258. Lenárt, Sára; Lenárt, Peter; Šmarda, Jan; Remšík, Ján; Souček, Karel; Beneš, Petr (2020). "Trop2: Jack of All Trades, Master of None". Cancers (inglise). 12 (11): 3328. DOI:10.3390/cancers12113328. ISSN 2072-6694. Li, Xinxing; Teng, Shifeng; Zhang, Yanyan; Zhang, Weigang; Zhang, Xianwen; Xu, Kai; Yao, Houshan; Yao, Jun; Wang, Haolu; Liang, Xiaowen; Hu, Zhiqian (3. aprill 2017). "TROP2 promotes proliferation, migration and metastasis of gallbladder cancer cells by regulating PI3K/AKT pathway and inducing EMT". Oncotarget (inglise). 8 (29): 47052–47063. DOI:10.18632/oncotarget.16789. ISSN 1949-2553. Shvartsur, Anna; Bonavida, Benjamin (2015). "Trop2 and its overexpression in cancers: regulation and clinical/therapeutic implications". Genes & Cancer. 6 (3–4): 84–105. DOI:10.18632/genesandcancer.40. ISSN 1947-6019. PMC 4426947. PMID 26000093. Stepan, Lara P.; Trueblood, Esther S.; Hale, Kari; Babcook, John; Borges, Luis; Sutherland, Claire L. (2011). "Expression of Trop2 Cell Surface Glycoprotein in Normal and Tumor Tissues: Potential Implications as a Cancer Therapeutic Target". Journal of Histochemistry & Cytochemistry (inglise). 59 (7): 701–710. DOI:10.1369/0022155411410430. ISSN 0022-1554. PMC 3201164. PMID 21551320.{{ajakirjaviide}}: CS1 hooldus: PMC vormistus (link) Zhu, Jing; Wu, Wenwen; Togashi, Yukiko; Taira Nihira, Naoe; Johmura, Yoshikazu; Zhu, Dajiang; Nakanishi, Makoto; Miyoshi, Yasuo; Ohta, Tomohiko (1. november 2022). "Alteration of Trop-2 expression in breast cancer cells by clinically used therapeutic agents and acquired tamoxifen resistance". Breast Cancer (inglise). 29 (6): 1076–1087. DOI:10.1007/s12282-022-01389-3. ISSN 1880-4233. PMC 9587948. PMID 35882754.{{ajakirjaviide}}: CS1 hooldus: PMC vormistus (link) Sun, Xia; Jia, Lizhou; Wang, Tengqi; Zhang, Yulian; Zhao, Wei; Wang, Xiangcheng; Chen, Hao (3. juuli 2021). "Trop2 binding IGF2R induces gefitinib resistance in NSCLC by remodeling the tumor microenvironment". Journal of Cancer (inglise). 12 (17): 5310–5319. DOI:10.7150/jca.57711. ISSN 1837-9664. Shaffer, Catherine (1. veebruar 2021). "Trop2 deal heats up antibody–drug conjugate space in cancer". Nature Biotechnology (inglise). 39 (2): 128–130. DOI:10.1038/s41587-021-00824-8. ISSN 1546-1696. "Search of: trop2 - List Results - ClinicalTrials.gov". clinicaltrials.gov (inglise). Vaadatud 13. juunil 2023.